Det er slut med store ghettoblastere i teltene og store DJ-anlæg på stranden. Så kontant er meldingen fra Mariagerfjord Kommune til Beach Camp i Øster Hurup - også kendt som Ung Camp. Det skriver Nordjyske.dk Påbuddet er kommet efter en række klager fra naboerne. Her hedder det blandt andet, at der tilsyneladende ikke var nogen der var i stand til at håndhæve ro og orden på campen i aften og nattetimerne. Derfor er der også krav om, at der skal være vagter på pladsen til at sikre, at der ikke larmes mere end på en almindelig campingplads. Det vil sige, at de normale tilladte støjgrænser skal overholdes. Arrangørerne har accepteret de nye betingelser. De får formentlig noget at se til de fire gange fem dage, hvor pladsen fyldes af op mod 500 unge af gangen.

Referat:
- i hvert fald for musikken. Efter klager strammer kommunen nemlig kravene.&nbsp;